Α4-0329/96

Πρόταση κανονισμού του Συμβουλίου για την προστασία από τις συνέπειες της εφαρμογής νομοθεσίας τρίτων χωρών και μέτρων που βασίζονται σ' αυτήν ή προκύπτουν από αυτήν (COM(96)0420 - C4-0519/96 - 96/0217(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Άρθρο 1, δεύτερο εδάφιο

>Αρχικό κείμενο>

Βάσει πρότασης της Επιτροπής, το Συμβούλιο μπορεί να προσθέσει στο παράρτημα ή να διαγράψει από αυτό νόμους.

>Κείμενο μετά την ψηφοφορία στο ΕΚ>

Βάσει πρότασης της Επιτροπής, και γνωμοδότησης του Ευρωπαϊκού Κοινοβουλίου, το Συμβούλιο μπορεί να προσθέσει στο παράρτημα ή να διαγράψει από αυτό νόμους.

(Τροπολογία 2)

Άρθρο 7, σημείο α)

>Αρχικό κείμενο>

α) ενημερώνει τακτικά το Συμβούλιο για τις συνέπειες των νόμων, κανονισμών και άλλων νομοθετικών διατάξεων καθώς και άλλων σχετικών μέτρων που αναφέρονται στο άρθρο 1, βάσει των πληροφοριών που λαμβάνονται στο πλαίσιο του παρόντος κανονισμού, και συντάσσει μια φορά κατ' έτος πλήρη σχετική δημόσια έκθεση[semigr ]

>Κείμενο μετά την ψηφοφορία στο ΕΚ>

α) ενημερώνει τακτικά το Συμβούλιο και το Ευρωπαϊκού Κοινοβούλιο για τις συνέπειες των νόμων, κανονισμών και άλλων νομοθετικών διατάξεων καθώς και άλλων σχετικών μέτρων που αναφέρονται στο άρθρο 1, βάσει των πληροφοριών που λαμβάνονται στο πλαίσιο του παρόντος κανονισμού, και συντάσσει μια φορά κατ' έτος πλήρη σχετική δημόσια έκθεση[semigr ]

(Τροπολογία 3)

Άρθρο 8

>Αρχικό κείμενο>

Για την εφαρμογή των παραγράφων β και γ του άρθρου 7, η Επιτροπή συνεργάζεται με επιτροπή που αποτελείται από εκπροσώπους των κρατών μελών και προεδρεύεται από εκπρόσωπο της Επιτροπής.

>Κείμενο μετά την ψηφοφορία στο ΕΚ>

Για την εφαρμογή των παραγράφων β και γ του άρθρου 7, η Επιτροπή συνεργάζεται με συμβουλευτική επιτροπή που αποτελείται από εκπροσώπους των κρατών μελών και προεδρεύεται από εκπρόσωπο της Επιτροπής.

>Αρχικό κείμενο>

Ο εκπρόσωπος της Επιτροπής υποβάλλει στην επιτροπή σχέδιο των προτεινόμενων μέτρων. Η επιτροπή διατυπώνει τη γνώμη της για το σχέδιο εντός χρονικού ορίου που θέτει ο πρόεδρος ανάλογα με τον επείγοντα χαρακτήρα του θέματος. Η γνώμη εκδίδεται με την πλειοψηφία που ορίζεται στο άρθρο 148 παράγραφος 2 της συνθήκης στην περίπτωση αποφάσεων που καλείται να εκδώσει το Συμβούλιο μετά από πρόταση της Επιτροπής. Οι ψήφοι των εκπροσώπων των κρατών μελών στο πλαίσιο της επιτροπής σταθμίζονται με τον τρόπο που ορίζεται στο εν λόγω άρθρο. Ο πρόεδρος δεν ψηφίζει.

>Κείμενο μετά την ψηφοφορία στο ΕΚ>

Ο εκπρόσωπος της Επιτροπής υποβάλλει στην επιτροπή σχέδιο των προτεινόμενων μέτρων. Η επιτροπή διατυπώνει τη γνώμη της για το σχέδιο εντός χρονικού ορίου που θέτει ο πρόεδρος, εν ανάγκη με διεξαγωγή ψηφοφορίας, ανάλογα με τον επείγοντα χαρακτήρα του θέματος.

>Αρχικό κείμενο>

Η Επιτροπή θεσπίζει μέτρα που εφαρμόζονται αμέσως. Ωστόσο, αν τα μέτρα αυτά δεν είναι σύμφωνα με τη γνώμη της επιτροπής, ανακοινώνονται στη συνέχεια από την Επιτροπή στο Συμβούλιο.

>Κείμενο μετά την ψηφοφορία στο ΕΚ>

Η γνώμη καταχωρείται στα πρακτικά. Επίσης, κάθε κράτος μέλος μπορεί να ζητήσει να καταγραφεί η θέση του στα πρακτικά.

>Αρχικό κείμενο>

Για το σκοπό αυτό, η Επιτροπή είναι δυνατό να αναβάλει την εφαρμογή των μέτρων που αποφάσισε για περίοδο όχι μεγαλύτερη από ένα μήνα από την ημερομηνία της εν λόγω ανακοίνωσης.

>Αρχικό κείμενο>

Το Συμβούλιο μπορεί, με ειδική πλειοψηφία, να λάβει διαφορετική απόφαση εντός του χρονικού ορίου που αναφέρεται στην προηγούμενη παράγραφο.

>Κείμενο μετά την ψηφοφορία στο ΕΚ>

Η Επιτροπή λαμβάνει κατά το δυνατόν υπόψη τη γνώμη της επιτροπής και την ενημερώνει σε ποιο βαθμό την έλαβε υπόψη.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για την προστασία από τις συνέπειες της εφαρμογής νομοθεσίας τρίτων χωρών και μέτρων που βασίζονται σ' αυτήν ή προκύπτουν από αυτήν (COM(96)0420 - C4-0519/96 - 96/0217(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(96)0420 - 96/0217(CNS)) ((ΕΕ C 296, της 8.10.96, σελ. 10)),

- έχοντας κληθεί από το Συμβούλιο να γνωμοδοτήσει, σύμφωνα με τα άρθρα 113 και 235 της Συνθήκης ΕΚ (C4-0519/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Εξωτερικών Οικονομικών Σχέσεων και τη γνωμοδότηση της Επιτροπής Εξωτερικών Υποθέσεων, Ασφάλειας και Αμυντικής Πολιτικής (A4-0329/96),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά,

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή